

**NARKOTIKŲ, TABAKO IR ALKOHOLIO KONTROLĖS DEPARTAMENTAS**

Šv. Stepono g. 27A, 01315 Vilnius, tel. +370 706 68 060, el. p.: ntakd@ntakd.lt

Duomenys kaupiami ir saugomi Juridinių asmenų registre, kodas 302610311

|  |  |  |  |  |
| --- | --- | --- | --- | --- |
| Lietuvos Respublikos SeimoPeticijų komisijai |  |  |  |  |
|  |  |  Į 2025-10-03 | Nr. Nr. S-2025-4308 |
|  |

**DĖL NUOMONĖS PATEIKIMO**

Narkotikų, tabako ir alkoholio kontrolės departamentas (toliau – Departamentas) išnagrinėjo Lietuvos Respublikos Peticijų komisijos 2025 m. spalio 3 d. raštą Nr. S-2025-4308, kuriame pateikiami pilietės Jelenos Burbienės (toliau – Pareiškėja) siūlymai dėl Tabako, tabako gaminių ir su jais susijusių gaminių kontrolės įstatymo (toliau – TKĮ) pakeitimo, tikslu uždrausti elektroninių cigarečių ir jų pildyklių importą bei prekybą Lietuvos Respublikoje, siekiant apsaugoti visuomenės sveikatą, ypač vaikų ir jaunimo, ir sustabdyti nelegalią prekybą šiais produktais per socialinius tinklus.

Departamento nuomone, Pareiškėja atkreipia dėmesį į itin aktualią visuomenės sveikatos problemą – augantį elektroninių cigarečių vartojimą tarp nepilnamečių ir jaunimo. Ši problema pastaraisiais metais įgauna vis didesnį mastą tiek Lietuvoje, tiek kitose Europos Sąjungos valstybėse, o jos sprendimas reikalauja koordinuotų tarpinstitucinių veiksmų, politinės valios bei visuomenės švietimo, todėl Departamento nuomone, Pareiškėjos iniciatyva vertintina teigiamai.

 Taip pat, norime pasidalinti informacija, jog didelį nerimą ir iššūkį kelia elektroninių cigarečių galimas įsigijimas internetu per įvairias socialinių tinklų platformas, tokias kaip „Snapchat“, „Telegram“, „Instagram“, „Facebook“, „TikTok“ ir kt., bei siuntimasis (galimai ir nepilnamečių asmenų) iš trečiųjų šalių į Lietuvą, naudojantis pašto siuntų paslaugomis. Gauname paklausimų iš tėvų, jog jų vaikai, būtent nuotoliniu būdu pašto siuntų pagalba siunčiasi elektronines cigaretes, todėl manome, kad šios srities kontrolė yra nepakankama ir itin sudėtinga. Kontrolės sudėtingumą lemia tai, kad tokia prekyba vyksta už oficialios priežiūros institucijų ribų, dažnai anonimiškai, naudojant šifruotą komunikaciją, prekės siunčiamos kaip privatūs siuntiniai, suvenyrai ar kitos neutralios paskirties prekės, atsiskaitoma kriptovaliuta ar kitais būdais. Tai apsunkina muitinės ar kitų kontrolės institucijų galimybes identifikuoti prekes, jų siuntėjus ir pardavėjus.

 Departamento nuomone, siekiant įgyvendinti Pareiškėjos pateiktus siūlymus, gali prireikti inicijuoti ne tik TKĮ, bet ir kitų įstatymų pakeitimus, įvertintinus galiojantį teisinį reguliavimą, susijusį su Pareiškėjos iškeltais klausimais.

Direktorė Rita Sketerskienė

Darius Sadaunykas, +370 690 58298, el. p. darius.sadaunykas@ntakd.lt